Kancil

Kancil ( ; nama saintifik: Tragulus kanchil) merupakan spesies haiwan berkaki telapuk pendek dan kurus dalam keluarga Tragulidae yang masih wujud, ia spesies yang paling kecil. Ia tidak mempunyai tanduk. Ia ditemukan di hutan hujan tropika yang berbatu-batan di Asia Tenggara.

Panjangnya yang hanya berukuran 45 sentimeter, dengan berat sebanyak dua kilogram.

 Ciri 
Ini adalah mamalia berkuku yang paling kecil yang diketahui, saiz matangnya adalah sekecil 45 cm (18 inci) dan 2 kg (4.4 lb). Ia diancam oleh pemangsa oleh anjing liar.

 Pengagiha n
Pelanduk (Kancil) Lesser terdapat di Asia Tenggara di Indochina, Burma (Kra Isthmus), Brunei, Kemboja, China (Yunnan Selatan), Indonesia (Kalimantan, Sumatera dan banyak pulau kecil lain), Laos, Malaysia (Semenanjung Malaysia, Sarawak) dan banyak pulau kecil lain), Singapura, Negara Thai, dan Vietnam.

 Taburan dan spesies 
Kancil tersebar luas di Asia Tenggara, bermula dari Cina selatan (Yunnan bahagian selatan), Indocina, Burma,  Thailand, Semenanjung Malaysia, Singapura, Sumatera, dan Kalimantan.  Beberapa subspesies Tragulus kanchil, di antaranya.  2004. A taxonomic revision of the Tragulus mouse-deer.   Zoological Journal of the Linnean Society  140: 63-102.:
 Tragulus kanchil kanchil – Sumatera, Pulau Mendol, Pulau Berhala
 T. k. abruptus – Subi
 T. k. affinis – Vietnam, Kemboja, Laos, Thailand timur dan tenggara
 T. k. anambensis – Mata
 T. k. angustiae – Burma, Thailand barat daya, di barat Sungai Chao Phraya
 T. k. everetti – Pulau Bunguran, Kepulauan Natuna.
 T. k. fulviventer – Semenanjung Malaysia bahagian selatan
 T. k. hosei – Sarawak, Kalimantan Barat, Kalimantan Tengah
 T. k. klossi – Sabah
 T. k. luteicollis – Bangka
 T. k. pidonis – Koh Pipidon
 T. k. ravulus – Adang, Rawi
 T. k. ravus – Semenanjung Malaysia bahagian utara (termasuk wilayah Thailand), Pulau Langkawi
 T. k. rubeus – Pulau Bintang
 T. k. siantanicus – Siantan
 T. k. subrufus – Singkep

 Hubungan dengan manusia 
 Legenda Melayu 
Kancil merupakan haiwan yang termasyhur dalam cerita rakyat Melayu kerana kepandaiannya. Cerita rakyat "Sang Kancil dan Sang Buaya" mengisahkan tentang kecerdikan Sang Kancil memperdayakan sekumpulan buaya untuk menyeberangi sungai untuk menikmati buah rambutan yang sedang masak ranum. 

Dalam sejarah penubuhan negeri Melaka pula, kancil dilihat sebagai maskod haiwan pada jata negeri Melaka. Mengikut sejarah, negeri Melaka mula mendapat nama dari "kisah Kancil menendang Anjing". Pada catatan aliran sejarahnya dikisahkan bahawa, pada suatu ketika dahulu, (selepas baginda dan para bangsawan Palembang berjaya menyelamatkan diri dari ditangkap oleh tentera (Siam) dan kemudiannya diselamatkan oleh penduduk orang laut/ nelayan yang menetap disekitar pesisir laut Muar, Johor. Paduka (Parameswara) telah berkenan untuk pergi memburu kedalam hutan(kini disekitar hutan negeri Melaka). Ketika baginda pergi memburu bersama-sama hulubalangnya, baginda berasa penat dan berkenan berehat sebentar di bawah pokok yang terletak dihadapan sebatang anak sungai.Tiba-tiba, sewaktu baginda berehat, baginda dikejutkan dengan suatu peristiwa yang aneh bahawa seekor kancil yang kecil yang berdiri diatas batang pokok tumbang yang merentasi anak sungai telah menendang anjing buruan baginda dengan kuat kedalam sungai.Melihat peristiwa tersebut, baginda merasakan bahawa kawasan ini kelak mampu dibangunkan dengan sempurna dan sekaligus mampu melahirkan rakyat yang kuat dan handal dalam semua perkara. Maka dengan itu, baginda telah menanyakan nama pokok tempat baginda bersandar pada ketika itu, tuan bendahara yang bersama baginda telah memberitahu bahawa pokok itu adalah pokok Melaka. Oleh yang demikian, Parameswara telah berkenan menjadikan seluruh kawasan tersebut sebagai sebuah negeri baru yang aman dan kuat dikenali sebagai Melaka pada ketika ini. 

Kancil turut digunakan sebagai nama kereta Perodua Kancil, Malaysia.

 Lihat juga 
 Napuh
 Pelanduk 

 Rujukan 

 Pautan luar 


Kategori:Pelanduk
Kategori:Watak cerita rakyat Melayu